จิรายุ ตันตระกูล

จิรายุ ตันตระกูล (เกิด 16 มีนาคม พ.ศ. 2532) ชื่อเล่น ก๊อต เป็นนักแสดงและนักเขียนชาวไทย เข้าสู่วงการบันเทิงจากการประกวดดิ ไอดอล โปรเจกต์ และมีผลงานละครโทรทัศน์ทางสถานีโทรทัศน์ไทยทีวีสีช่อง 3 ปัจจุบันเป็นนักแสดงอิสระ มีผลงานการแสดงทั้งในประเทศไทยและต่างประเทศ เคยแสดงภาพยนตร์ฮอลิวูดเรื่อง Gold (2559) ร่วมกับแมทธิว แม็คคอนาเฮย์ 

เขาได้รับรางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม จากภาพยนตร์เรื่อง จอมขมังเวทย์ 2020 (2562) และรางวัลโทรทัศน์เอเชีย (Asian television awards) สาขานักแสดงสมทบชายแห่งเอเชียยอดเยี่ยม จากละครโทรทัศน์เรื่อง คมแฝก (2561)

 ประวัติ 
จิรายุเป็นบุตรคนเดียวของครอบครัว แต่เติบโตในครอบครัวขยายซึ่งอาศัยร่วมกันกับญาติฝั่งมารดาในแฟลตย่านห้วยขวาง สำเร็จการศึกษาระดับประถมศึกษาจาก โรงเรียนพร้อมพรรณวิทยา   สำเร็จการศึกษาระดับมัธยมศึกษาจากโรงเรียนวัดราชบพิธ และระดับอุดมศึกษาจากคณะบริหารธุรกิจ มหาวิทยาลัยรังสิต สาขาวิชาการจัดการธุรกิจค้าปลีก (ทุนความสามารถพิเศษด้านศิลปิน) ก่อนหน้านี้เคยศึกษาอยู่คณะนิเทศศาสตร์ มหาวิทยาลัยกรุงเทพ ในช่วงที่ยังศึกษาในระดับมัธยมศึกษานั้น ได้ลงเรียนวิชาชีพช่วงภาคค่ำ ด้านการซ่อมคอมพิวเตอร์ เขียนแบบภายใน เย็บผ้า และตัดต่อริงโทน เพราะมองว่าไม่มีสอนในโรงเรียน ค่าเรียนไม่แพง และสามารถนำความรู้มาใช้ในการเลี้ยงชีพได้ เขามีศักดิ์เป็นอาของณปภา ตันตระกูล ซึ่งเป็นนักแสดง เคยคบหากับเบญจวรรณ อาร์ดเนอร์ ซึ่งเป็นนักแสดงเช่นกัน ปัจจุบันเลิกรากันแล้ว

จิรายุมีความใฝ่ฝันที่จะเป็นนักแสดงตั้งแต่ยังศึกษาอยู่ในระดับชั้นประถมศึกษาปีที่ 3 หลังชมภาพยนตร์เรื่อง หน้ากากโซโร (2541) และอีกครั้งในภาพยนตร์เรื่อง องค์บาก (2546) จิรายุสนใจการวิปัสสนาจากการที่มีญาติที่นับถือศาสนาอิสลามชักชวน หลังจากนั้นเขาปฏิบัติวิปัสสนาต่ออีกสี่ครั้ง เพื่อเป็นธรรมบริกรและฝึกปฏิบัติ ปัจจุบันเขามีกิจวัตรประจำวันคือนั่งสมาธิ จดอนุทิน และอ่านหนังสือ เขากล่าวว่าพ่อแม่ให้อิสระทางความคิดแก่เขาค่อนข้างสูง รวมทั้งไม่เคยบังคับเรื่องการเรียน เขามีพอล นิวแมน นักแสดงฮอลลิวูดเป็นบุคคลต้นแบบ

 การทำงาน 
เบื้องต้นจิรายุเคยเป็นนักแสดงประกอบในภาพยนตร์เรื่อง มอ๘ (2549) มาก่อน ต่อมาเมื่อครั้งยังศึกษาอยู่ในมหาวิทยาลัยกรุงเทพ ได้ทำงานเป็นเด็กฝึกงานยกฉากในบริษัทของปิยะ เศวตพิกุล และเริ่มสนใจงานในวงการบันเทิง ในเวลาต่อมาเขารับงานเป็นนักแสดงประกอบของโฆษณาน้ำอัดลมตัวหนึ่ง และเข้าประกวดดิ ไอดอล โปรเจกต์ ตามคำชักชวนของเพื่อน จนได้รับรางวัลชนะเลิศ หลังจากนั้นกอบสุข จารุจินดา ซึ่งเป็นผู้จัดละคร ได้ชักชวนให้จิรายุแสดงละครเรื่อง คุณนายสามสลึง (2553) เขากล่าวว่าช่วงเวลานั้น "...ผมมาเริ่มเข้าวงการตอนอายุ 22 แต่ไม่เข้าใจเรื่องการแสดงเลยจนอายุ 25 คือตอนนั้นผมเล่นเรื่อง ชาติพยัคฆ์ พอเล่นเรื่องนี้จบ ผมตัดสินใจจะเลิกแล้วเพราะผมไม่สามารถมีวิธีคิดที่จะสร้างตัวละครใหม่ ๆ ได้..." หลังจากนั้นเขาจึงอ่านหนังสือเพื่อพัฒนาตนเอง และเรียนกำกับ เขียนบท และเรียนการแสดงเพิ่มเติม หลังจากนั้นจึงได้แสดงศักยภาพด้านการฟันดาบ ในละครโทรทัศน์เรื่อง บางระจัน (2558) ซึ่งมีอรุโณชา ภาณุพันธุ์เป็นผู้จัดละครได้เพิ่มตัวละครหมู่เคลิ้มให้แก่เขา หลังจากกลับไปปรับปรุงข้อดีและข้อเสียในการแสดงของตัวเอง จิรายุกลับมามีชื่อเสียงอีกครั้งในละครโทรทัศน์เรื่อง บุพเพสันนิวาส (2561) รับบทเป็นหลวงสรศักดิ์, คมแฝก (2561) รับบทเป็น แสน ราชสีห์ และ หนึ่งด้าวฟ้าเดียว (2561) รับบทเป็นหลวงพิชัยอาสา เขากล่าวว่าเขา "ทำการบ้านหนักมาก" โดยใช้วิธีการแสดงท่วงท่า สีหน้า และอารมณ์เมื่อออกกล้อง โดยถือว่าตนสวมบทบาทตัวละครนั้นตลอดเวลาการเข้าฉาก

นอกจากงานแสดงภาพยนตร์และละครแล้ว เขายังเป็นนักเขียนหนังสือประเภทแนะแนวให้ผู้อ่านปฏิบัติตามได้ (How to) และเป็นศิลปิน ที่มีผลงานภาพและการจัดแสดงผลงานศิลปะของตนเอง

ผลงาน
 ละครโทรทัศน์ 
{| class="wikitable" width = "50%" style = "text-align:center"
|-
! ปี พ.ศ.!! เรื่อง !! บทบาท !! ออกอากาศ
|-
| rowspan = "3" | 2553 || คุณนายสามสลึง || เชตวัน ||rowspan="22"|ช่อง 3
|-
| ดวงใจอัคนี || วิรัช (ใหญ่)
|-
| คุณชายติดหรู คุณหนูติดดิน || บูชิต
|-
| 2554 || พิมมาลา || นันท์
|-
| rowspan = "3" | 2555 || แม่แตงร่มใบ || กำจร 
|-
| เสน่ห์รักภูตสาว || ผู้กองแทนไท
|-
| ครัวซองทำนองรัก (ซิทคอม) || การันต์
|-
| rowspan = "2" | 2556 || แผนร้ายพ่ายรัก || กนธี
|-
| สุภาพบุรุษจุฑาเทพ ตอน คุณชายพุฒิภัทร || นายแพทย์ยศวิน พลประภู (หมอยศ)
|-
| rowspan = "3" | 2557 || จุดนัดภพ ปี 3 || จักรวุธ
|-
| รถไฟ เรือเมล์ ลิเก กองถ่าย || รัชตะ วงศ์วานิช (แว่น)
|-
| ทรายสีเพลิง || อลัน จาง
|-
| rowspan = "2" | 2558 || บางระจัน || หมู่เคลิ้ม
|-
| รักจัดเต็ม || หมู่เคลิ้ม
|-
|rowspan = "3" | 2559 || ชาติพยัคฆ์ || รื่น
|-
|ลูกผู้ชายเลือดเดือด || รุ่ง 
|-
| เจ้าจอม  || ดล 
|-
|rowspan = "3" | 2561 ||บุพเพสันนิวาส || ออกหลวงสรศักดิ์
|-
| คมแฝก ||แสน ราชสีห์ (ตัวร้าย)
|-
| หนึ่งด้าวฟ้าเดียว || พระยาพิชัยดาบหัก
|-
|rowspan = "2" | 2562 || รักจังเอย || ก๊อต (รับเชิญ)
|-
| เฮฮาเมียนาวี || น.ต.เทวินทร์  ศีลทรงธรรม
|-
| 2564 
| กระเช้าสีดา
|  อำพน ไพศาลยศ (พน)
|ช่องวัน 31
|-
|rowspan = "3" | 2565
| จากเจ้าพระยาสู่อิรวดี
| อูบากอง (อดีต) / ปกรณ์ (ปัจจุบัน)
|ไทยพีบีเอส
|-
| Bad Guys ล่าล้างเมือง
| เรสเซอร์
|ทรูไอดี
|-
| ลายกินรี| จั่น
|rowspan="2"|ช่อง 3 HD
|-
|rowspan = "2" | 2566
| พรหมลิขิต| สมเด็จพระเจ้าสุริเยนทราธิบดี / พระเจ้าเสือ (รับเชิญ)
|-
| ชีวิตภาคสอง| พลวัต ชัยใหญ่ (สอง) 
| rowspan="1" |ช่องวัน 31
|-
|rowspan = "1" | 2568
| จอมใจอโยธยา|ผู้กองพันธการ (ปัจจุบัน) / ขุนพันธ์ (อดีต)
|ช่อง 3 HD
|}

 ซีรีส์ 
 ปี  เรื่อง  รับบท 2561 สัมผัสพิศวง The Sense ตอน เสือสมิง  นายพราน (รับเชิญ) 2562 Open Mind Project || ก๊อต/ซาตาน
|-
| 2565 ||Club Friday the Series Love Seasons Celebration ตอน The Last Happy New Year เอกภพ2569จอมขมังเวทย์ Begins (Necromancer) ก๊อด

 ภาพยนตร์ 
ปี เรื่องบทบาทหมายเหตุ2559 Gold แดนนี่ ก็อต จิรายุ" โกอินเตอร์รายล่าสุด โผล่เล่นหนังฮอลลิวูด 2562 จอมขมังเวทย์ 2020 ก๊อต บทร้าย 2563คืนยุติ-ธรรม มานพ / ศิวะ 2567ปิดเมืองล่า Pattaya Heatทศรีวิว Pattaya Heat (ปิดเมืองล่า) หนังแอ็คชั่นไทยสุดแหวกแนวที่ทั้งสนุกและฮาในเวลาเดียวกัน2568หิมะไฟบุษบา2568Feel ผีศอนาสิก

 มิวสิควีดีโอ 
 เพลง กอดฉัน หญิง ธิติกานต์
 เพลง ต่อเวลาให้ฉันสักนิด หญิง ธิติกานต์
 เพลง คิดถึง Palmy
เพลง ชั่วชีวิต Cocktail
เพลง น่ารักน่าฉุด โปงลางสะออน
เพลง ดื้อ (Cause of you) เจมส์ จิรายุ

 รางวัล 
 รางวัลจากดาราอินไซด์ อวอร์ด รางวัลนาคราช ครั้งที่ 3 ประจำปี 2561  สาขา รางวัลราชานักบู๊ชาย  จากผลงานละคร คมแฝก 
  รางวัล ศิลปินต้นแบบ ผู้ถ่ายทอดประวัติศาสตร์ไทย  จากผลงานละคร บุพเพสันนิวาส  
  รางวัล Asian television awards ครั้งที่ 23 สาขานักแสดงสมทบชายแห่งเอเชียยอดเยี่ยม จากผลงานละคร คมแฝก 
 รางวัลภาพยนตร์แห่งชาติ สุพรรณหงส์ ครั้งที่ 29 ประจำปี พ.ศ. 2562 - 2563 รางวัลภาพยนตร์แห่งชาติ สุพรรณหงส์ ครั้งที่ 29 ประจำปี พ.ศ. 2562 - 2563 จากภาพยนตร์ จอมขมังเวทย์2020''

อ้างอิง

 แหล่งข้อมูลอื่น 

 เฟซบุ๊คแฟนเพจของก็อต จิรายุ
 ยูทูบแชนแนลของ ก็อต จิรายุ 

หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักแสดงอิสระชาวไทย
หมวดหมู่:บุคคลจากโรงเรียนวัดราชบพิธ
หมวดหมู่:บุคคลจากคณะบริหารธุรกิจ มหาวิทยาลัยรังสิต
หมวดหมู่:นักแสดงชายชาวไทยเชื้อสายจีน
หมวดหมู่:ชาวไทยเชื้อสายไหหลำ
หมวดหมู่:ชาวไทยเชื้อสายปาทาน
หมวดหมู่:บุคคลจากเขตห้วยขวาง
หมวดหมู่:ผู้ชนะรางวัลนักแสดงประกอบชายยอดเยี่ยมสุพรรณหงส์
หมวดหมู่:ผู้ได้รับการเสนอชื่อเข้าชิงรางวัลโทรทัศน์ทองคำ สาขานักแสดงนำชายดีเด่น